หุ้นแกร่งปิดบวก 3.44 จุด
หุ้นไทยบวก 3.44 จุด ปิดที่ 1,194.44 จุด มูลค่าการซื้อขาย 30,830.34 ล้านบาท
23 มี.ค. 2555

หุ้นไทยบวก 3.44 จุด ปิดที่ 1,194.44 จุด มูลค่าการซื้อขาย 30,830.34 ล้านบาท
ดัชนีตลาดหลักทรัพย์แห่งประเทศไทย วันที่ 23 มี.ค. ลงไปแตะระดับต่ำสุดของวันที่ 1,179.49 จุด ในช่วงต้นการซื้อขายภาคบ่าย หลังจากนั้นปรับเพิ่มขึ้นต่อเนื่องและสามารถปิดตลาดในแดนบวกได้ โดยบวก 3.44 จุด ปิดที่ 1,194.44 จุด มูลค่าการซื้อขาย 30,830.34 ล้านบาท นายชัย จิรเสวีนุประพันธ์ ผู้อำนวยการฝ่ายกลยุทธ์ลงทุน บริษัทหลักทรัพย์ (บล.) โนมูระ พัฒนาสิน กล่าวว่า ดัชนีหุ้นที่กระเตื้องขึ้นมาปิดบวกได้เป็นผลมาจากการเลือกลงทุนเป็นรายตัว เช่น PTT และ SCC รวมทั้งหุ้นในกลุ่มธนาคารบางตัวที่ราคาขยับขึ้นมาติดลบน้อยลง
"ปัจจัยโดยรวม น่าจะเป็นปัจจัยทางเทคนิค เพราะหลังจากดัชนีไปแตะที่ 1,180 จุด ซึ่งเป็นแนวรับที่สำคัญ ดัชนีสามารถดีดตัวกลับขึ้นมาได้" นายชัย กล่าว
อย่างไรก็ตาม ในสัปดาห์หน้า นายชัย แนะนำให้นักลงทุนจับตาการแถลงตัวเลขเศรษฐกิจของไทย และการทบทวนตัวเลขเศรษฐกิจของสหรัฐ รวมทั้งข่าวจากจีนและยุโรปที่จะมากระทบตลาดหุ้นไทย
มูลค่าซื้อขาย 5 อันดับJAS ปิด 2.76 บาท -0.02 บาท หรือ -0.72% มูลค่า 1,779 ล้านบาทSCB ปิด 145.50 บาท -2.00 บาท หรือ -1.36% มูลค่า 1,564 ล้านบาทKBANK ปิด 152.00 บาท -3.00 บาท หรือ -1.94% มูลค่า 1,562 ล้านบาทBBL ปิด 189.00 บาท +2.00 บาท หรือ +1.07% มูลค่า 1,502 ล้านบาทPTT ปิด 349.00 บาท +2.00 บาท หรือ +0.58% มูลค่า 1,318 ล้านบาท